Zhvillimet kaotike të kësaj jave në Uashington
Tërheqja e papritura e trupave amerikane nga Siria, dorëheqja e Sekretarit të Mbrojtjes dhe mbyllja e pjessshme e qeverisë shkaktojnë kaos në Uashington
Kjo ishte një nga javët më kaotike të presidencës së Donald Trump-it. Një betejë mbi murin kufitar të presidentit, një vendim kyç ushtarak mbi Sirinë dhe dorëheqja e papritur e Sekretarit të Mbrojtjes Jim Mattis ishin të gjitha momente kyçe në një javë pasigurie që është bërë një shenjë dalluese e Shtëpisë së Bardhë të Presidentit Trump. Korrespondenti i Zërit të Amerikës, Jim Malone sjellë hollësitë. Presidenti Donald Trump këtë javë nënshkruajti në Shtëpinë e Bardhë ligjin për reformën në drejtësi, një moment i mirëpritur në një javë kaotike në Uashington. tha Presdienti Trump. Trump fitoi presidencën duke u zotuar se do t’i bënte gjërat ndryshe. Por pasiguria mund të sjellë pasoja pas vedimit të Presidentit për tërheqjen e trupave amerikane nga Siria, dorëheqjes së Sekretarit të Mbrojtjes dhe rënies së tregut të aksioneve. tha Chuck Schumer, udhëheqës i pakicës demokrate në senat. Presidenti Trump po mbron vendimin e tij të papritur për të tërhequr trupat amerikane nga Siria dhe është i vendosur në kërkesën e tij për financimin e murit me Meksikën. Por për pjesën më të madhe të vendit, kaosi në Uashington duket se po ushqehet nga një ndarje gjithnjë e më e thellë partiake, thotë studiuesja e historisë, Doris Kearns Goodwin. Dorëheqja e Sekretarit të Mbrojtjes, Jim Mattis tronditi Uashingtonin dhe vende të tjera në botë, sepse ai shihej si personi më i qëndrueshëm në administratën Trump. Edhe udhëheqësja e demokratëve në Dhomën e Përfaqësuesve, Nancy Pelosi ishte e tronditur nga dorëheqja e Sekretarit Mattis. Largimi i Sekretarit Mattis konsiderohet i rëndësishëm nga të dyja palët, thotë Julie Pace. Më shumë trazira mund të jenë në horizont. Muajin e ardhshëm, demokratët marrin kontrollin e Dhomës së Përfaqësuesve, dhe janë zotuar se të bllokojnë agjendën e Presidentit Trump dhe do të hetojnë akuzat për shkelje brenda administratës.